王昌胤

王昌胤後為避清世宗胤禛諱，記作昌允、昌蔭等。（），字七襄，號雪園，山東濟南府淄川縣人，明末清初政治人物。

生平
崇禎九年（1636年）丙子科山東鄉試第八十二名舉人，十年（1637年）丁丑科三甲第一百三名進士。大理寺觀政，授固始縣知縣，十一年（1638年）調清苑縣知縣，保留固始縣知縣，十三年（1640年）考察，十六年（1643年）起為武昌府檢校，同年升河曲縣知縣《崇禎十年丁丑科進士三代履歷》：王昌胤，曾祖玨，贈考功司郎中；祖敬，贈文林郎南皮知縣；父所須，知縣、升應州知州，癸卯。七襄，詩二房，丙辰三月初八日生，淄川縣人，丙子八十二名，會二百二十六名，三甲一百三名，大理寺觀政，本年十月授河南固始知縣，戊寅調清苑縣，保留固始縣，庚辰考察，癸未補武昌府簡較，楚藩監紀，本年升河曲知縣。，升戶部主事世祖章皇帝實錄 ,16卷。

明亡後歸附清朝，順治元年（1644年）起為戶部主事，二年（1645年）出為陝西按察司僉事、兵備臨鞏《大清世祖章皇帝實錄·卷之十六》：順治二年。乙酉。……兵部主事袁噩，為陝西按察使司僉事、榆林東路兵備道。禮部主事李贊明，為陝西按察使司僉事、榆林中路兵備道。兵部主事劉世傑，為陝西按察使司僉事、隴右道。戶部主事王昌胤，為陝西按察使司僉事、臨鞏兵備道中央研究院歷史語言研究所內閣大庫檔案 ,103859號，同年改戶部郎中世祖章皇帝實錄 ,19卷，升福建道監察御史世祖章皇帝實錄 ,19卷；30卷，改廣東道監察御史世祖章皇帝實錄 ,21卷，巡按山西中央研究院歷史語言研究所內閣大庫檔案 ,086651號，四年（1647年）任順天學政世祖章皇帝實錄 ,30卷，十四年（1657年）以窩盜殺人及諸不法事棄市《清世祖實錄·卷之一百七》：順治十四年丙戌 革職御史王昌允，以窩盜殺人及諸不法事，訊實，棄市。。

軼事
《原李耳載》記王昌胤巡按山西期間，與山西按察使婁惺伯不和，向山西巡撫申朝紀構陷，婁惺伯最終下獄致死。後來申朝紀遇婁惺伯冤魂索命，王昌胤自己坐事論斬（明）李中馥《原李耳載·靈魂雪恨》：守道婁公惺伯，楚人也。喜交遊，重然諾。後轉廉使，與巡方王公七襄左。七襄，險譎人也。陰以誹刺訹中丞申公朝紀，申公信之，怒甚，摭拾文致以七可斬疏劾之。婁公自以事無影響，諒必無虞，不意疏詞中款，煅煉成獄，竟以骫法棄市。冤哉婁公，竟罹无妄之慘也。申公年正壯健，自枉殺婁公後，其長子無日不見鬼，以異疾死。不兩月，申公每晚見婁公索命，不能安寢，內則家人環侍，外則標兵環宿。後至大同，則白日見婁公對立案前，並飲食不得自如，卒為婁公生擒之。繼申公者，祝公也。蒞任兩月，一夕，夢一人披髮跣一足，身中材，跪請曰：「某婁廉使，為人陷死，今對簿，乞將前卷宗示之，不煩撿發，止諭司案吏一言許之是已。」祝公夢中呼吏撿與，遂謝而去。次早，祝公問群吏曰：「婁廉使中身材乎？」曰：「然。」曰：「夜夢索卷宗，但不知因何跣一足耳？」吏曰：「聞受刑時，止一足著履。」祝公曰：「異哉，孰謂幽冥可欺哉！」王七襄亦坐事論斬，並籍其家，安知非卷宗質對後所處分耶？。

蒲松齡《聊齋誌異》載謝遷之變後，王昌胤宅第鬧鬼之事《聊齋誌異·卷一·鬼哭》：謝遷之變，宦第皆為賊窟。王學使七襄之宅，盜聚尤眾。城破兵入，掃蕩群醜，屍填墀，血至充門而流。公入城，扛屍滌血而居。往往白晝見鬼；夜則床下燐飛，牆角鬼哭。一日，王生白皋迪寄宿公家，聞床底小聲連呼：「白皋迪！白皋迪！」已而聲漸大，曰：「我死得苦！」因哭，滿庭皆哭。公聞，仗劍而入，大言曰：「汝不識我王學院耶？」但聞百聲嗤嗤，笑之以鼻。公於是設水陸道場，命釋道懺度之。夜拋鬼板，則見燐火營營，隨地皆出。先是閽人王姓者，疾篤，昏不知人者數日矣。日夕，忽欠伸若醒。婦以食進。王曰：「適主人不知何事，施飯於庭，我亦隨眾啗噉。食已方歸，故不飢耳。」由此鬼怪遂絕。豈鈸鐃鐘鼓，燄口瑜伽，果有益耶？異史氏曰：「邪怪之物，惟德可以已之。當陷城之時，王公勢正烜赫，聞聲者皆股慄；而鬼且揶揄之。想鬼物逆知其不令終耶？普告天下大人先生：出人面猶不可以嚇鬼，願無出鬼面以嚇人也！」。

家族
曾祖王玨，贈吏部考功司郎中；祖父王敬，贈文林郎南皮縣知縣；父王所須，萬曆三十一年舉人，應州知州。

参考文献

C
Category:淄川人
Category:明朝大理寺觀政
Category:明朝固始縣知縣
Category:明朝清苑縣知縣
Category:明朝檢校
Category:明朝河曲縣知縣
Category:明朝戶部主事
Category:清朝戶部主事
Category:清朝陝西按察司僉事
Category:清朝戶部郎中
Category:清朝福建道監察御史
Category:清朝廣東道監察御史
Category:清朝順天學政
Category:清朝被處決者